Národná rada Slovenskej republiky

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo:xxx/2023

**Návrh**

UZNESENIE

NÁRODNEJ RADY SLOVENSKEJ REPUBLIKY

z xxx 2023

**o schválení posunutia termínu na predloženie návrhu rozpočtu verejnej správy na roky 2024 až 2026 (tlač...)**

**Národná rada Slovenskej republiky**

**schvaľuje**

predsunutie termínu na predloženie návrhu rozpočtu verejnej správy na roky 2024 až 2026v súlade s § 14 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, a to do 31. augusta 2023.

Bratislava máj 2023

**Odôvodnenie**

Návrh na prijatie uznesenia Národnej rady SR o schválení predsunutia termínu na predloženie návrhu rozpočtu verejnej správy na roky 2024 až 2026 sa predkladá v súlade s § 14 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Podľa § 14 ods. 3 zákona č. 523/2004 Z. z. vláda predkladá národnej rade návrh rozpočtu verejnej správy do 15. októbra bežného roka, ak Národná rada SR nerozhodne inak.

Vzhľadom na to, že vláda SR v súčasnosti v súlade s čl. 5 ods. (7) ústavného zákona č. 493/2011 Z. z. o rozpočtovej zodpovednosti nesmie predložiť Národnej rade SR návrh rozpočtu verejnej správy s rozpočtovaným schodkom, pričom takáto povinnosť by zanikla iba v dôsledku vyslovenia dôvery vláde Národnou radou SR, ktorá doteraz vláde vyslovená nebola, je dôvodné, aby uvedený návrh rozpočtu bol predložený v dostatočnom predstihu pred nadobudnutím jeho účinnosti a v takom termíne, ktorý umožní primeraný časový priestor na relevantnú diskusiu s vládou SR ako predkladateľom k jeho zámerom a k jeho obsahu.

Z uvedených dôvodov sa v súlade s § 14 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov navrhuje predsunúť termín na predloženie návrhu rozpočtu verejnej správy na roky 2024 až 2026, a to do 31. augusta 2023.